επι μιννιωνος μηνος ηραιωνος δευτερηι [ν]ουμηνιης φυλη προηδρευεν ερμηις προεδρων επεστα[τ]ει λυκομηδης βατταλινου εγρα[μ]ματευεν αναξιλας πυθοβιου εδοξεν τηι βουληι και τωι δημωι σαμιος διονυσιου ειπεν επειδη πολεμαρχος αθηναγορου σαμιος ευνους και προθυμος εστι περι τον δημον τομ μαγνητων και κοινηι και ιδιαι τοις εντυγχανουσι των πολιτων χρησιμος ων διατελει δεδοχθαι τωι δημωι δεδοσθαι αυτωι προξενιαν και πολιτειαν και προεδριαν εν τοις αγωσι και εισαγωγην και εξαγωγην και εμ πολεμωι και εν ειρη[ν]ηι ασυλει και ασπονδει και εφοδον επ[ι] [τα] αρχεια παντα και τον δημον πρωτω[ι] [μετ]α τα ιερα και ατελειαν παντων ων αν [εισ]αγηι η εξαγηι η διαγηι εις τον ιδιον οικον [τα]υτα δε υπαρχειν αυτωι και εκγονοις.
IMagn 6